У Першамайскім раённым судзе Менску прадпрымальнік Сяргей Касьпяровіч выйграў працэс у Белтэлерадыёкампаніі. Суд абавязаў БТ даць абвяржэньне непраўдзівым зьвесткам пра спадара Касьпяровіча, якія прагучалі летась 27 верасьня ў перадачы Макаёнка, 9. Тады прадпрымальніка абвінавацілі ў тым, што ён на месцы старога маленькага пабудаваў вялізны дом, — маўляў, сумленнай працай гэтага ня зробіш. Але перадачы Макаёнка, 9 на дзяржаўным тэлебачаньні больш няма, таму суд абавязаў Белтэлерадыёкампанію абвергнуць зьвесткі ў перадачы Зона Х. Любоў Лунёва, Менск